ሕቡራት ዓረብ ኢሚራትስ ከምኡውን ብተዘዋዋሪ፡ ስዑዲ ዓረብ ኣብ ቀርኒ ኣፍሪቃ እናሓየለ ዝመፅአ ዓብይ ግደ ኣለወን። ብርግፅ ኢትዮጵያን ኤርትራን ኣብ ምቅርራብ'ውን እንተኾነ ዓብይ ግደ ተፃዊተን እየን። ክልቲአን ፡ ሰላም ንምፍጣር ድሌት ስለዘለወን ክኸውን ይኽእል እዩ [ሰሓቕ] : ብዝበለፀ ድማ፡ ንናይ ርእሰን ረብሓ። ሕቡራት ዓረብ ኢሚራትስ ምሕደራ ወደብ ጅቡቲ ምስ ሰኣነት ካሊእ መማረፅታት ምርኣይ ጀሚራ። ብርግፅ ኣብ መንጎ ኤርትራን ኢትዮጵያን ኣብ ዝተገብረ ውዕሊ ሰላም ብዙሕ ከይፀንሐት እያ ተሳታፊት ኮይና። ቀፂሉ ድማ፡ ካብ ዓሰብ ናብ ኣስመራ ነዳዲ መተሓላለፊ መስመር ንምህናፅ ስምምዕነት ከምዝተገብረን እቲ ወፃኢ ብሓገዝ ኢሚሬተስ ከምዝሽፈንን ተገሊፁ እዩ፥ እዚ ብዝምልከት ፕረዚደንት ኢሳይያስ ክሳብ'ዛ ሎሚ ዝበሎ የለን። እዚ ብቐጥታ ምስ ቁጠባዊ ረብሓ ኢሚሬትስ ዝተኣሳሰረ እዩ። ካሊእ ፖለቲካዊ ረብሓታት ውን ከምዘሎ ኾይኑ። ስለዚ እቲ እማመ ሰላም ካብዚ ኢኮኖሚያዊ ረብሓ ነፂልካ ዝረአይ ኣይኮነን። ብሓፈሻ ግን፡ ኣብ ዝሓለፈ ሰለስተን ኣርባዕተን ዓመታት ቀርኒ ኣፍሪቃ ብፍላይ ድማ ኢትዮጵያ ናይ ብዙሓት ዓይኒ መዕለቢ እናኾነት መፂኣ እያ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ዘተ ሰላም ኢትዮ ኤርትራ እንታይ ትሕዝቶ ኣለዎ?
